|  |  |  |
| --- | --- | --- |
|  |  |  |
| VÕRU VALLAVALITSUS |
|  |  |

Regionaal- ja Põllumajandusministeerium

Keskkonnaamet

Transpordiamet

 Meie 04.03.2024 nr 7-1/829

Detailplaneeringu algatamisest teavitamine

Tuginedes planeerimisseaduse § 128 lg 8 anname teada, et  Võru Vallavolikogu algatas 21.02.2024. a otsusega nr 137 (kättesaadav: <https://atp.amphora.ee/voruvv2017/index.aspx?itm=641946> ) Loosu külas Kivi katastriüksuse detailplaneeringu ning jättis algatamata keskkonnamõjude strateegilise hindamise.

Planeeringu koostamise eesmärk on ehitusõiguse määramine kuni 11-ne elamukrundi rajamiseks ning juurdepääsu tee asukoha määramine. Detailplaneeringuala on hoonestamata, selle pindala on ca 2,52 ha ning olemasolev sihtotstarve on maatulundusmaa. Kehtiv Võru valla üldplaneering näeb ette, et hajaasustuses metsamaal ja rohevõrgustiku alal on minimaalne krundi suurus 1 ha. Kivi maaüksus on ca 2,52 ha, mida soovitakse detailplaneeringu algatamise taotluse kohaselt jagada kuni 11-ks elamukrundiks (suurusega ca 2000 m²). Seega tehakse detailplaneeringuga ettepanek muuta üldplaneeringuga metsamaale ja rohevõrgustiku alale seatud ehitustingimusi.

Detailplaneeringu elluviimisega ei kaasne olulise keskkonnamõjuga tegevusi, mistõttu puudub vajadus keskkonnamõju strateegilise hindamise algatamiseks. Keskkonnatingimustega arvestamine on võimalik planeerimisseaduse nõuete kohaselt detailplaneeringu menetluse käigus. Täiendavate uuringute vajadus selgub planeeringu koostamise käigus.

Tuginedes planeerimisseaduse § 81 lõikele 1 esitan detailplaneeringu lähteseisukohtade eelnõu (lisatud kirjale) ettepanekute saamiseks.

Lugupidamisega

(allkirjastatud digitaalselt)

Triinu Jürisaar

planeeringuspetsialist

EELNÕU\_Lisa\_Loosu külas Kivi katastriüksuse detailplaneeringu lähteseisukohad.docx

5696 5750 triinu.jurisaar@voruvald.ee